Smolenskin alue

**Smolenskin alue** () on hallinnollinen alue Venäjän länsirajalla Itä-Euroopassa. Se rajoittuu pohjoisessa Tverin alueeseen, koillisessa Moskovan alueeseen, idässä Kalugan alueeseen, kaakossa Brjanskin alueeseen, lounaassa ja lännessä Valko-Venäjän Mahiljoun ja Vitsebskin alueeseen ja sekä luoteessa Pihkovan alueseen. Smolenskin alue kattaa 49&nbsp;800 km&sup2;. Tämä vastaa noin 0,3&nbsp;% koko Venäjän pinta-alasta.

## Historia

Smolensk mainitaan ensi kerran kirjallisissa lähteissä vuonna 865. Smolensk ympäristöineen muodosti itsenäisen ruhtinaskunnan 1100-luvulta lähtien aina vuoteen 1403 asti, jolloin Liettua valtasi sen. Venäjä valtasi alueen 1514 ja piti sitä hallussaan vuoteen 1611, jolloin alue liitettiin Puolaan. Venäjä valtasi alueen uudelleen 1654. Toisessa maailmansodassa alue oli Saksan miehittämä 1941–1944.

## Maantiede ja ilmasto

Smolenskin alue kuuluu osaltaan Valdain ylänköön ja on keskeistä Länsi-Venäjän vedenjakaja-aluetta. 60&nbsp;% Smolenskin alueesta kuuluu Mustaanmereen laskevan Dneprin vesistöön, joka joki ja kaksi sen keskeistä sivuhaaraa (Sož ja Desna) saa alkunsa alueelta. Toisaalta noin 25&nbsp;% pinta-alasta kuuluu Smolenskin alueen luoteisosan kautta Itämereen laskevan Väinäjoen vesistöön. Kolmanneksi alueen itäosa on Kaspianmerelle johtavan valtavirta Volgan vesistöä. Esimerkiksi Tverin alueen Zubtsovissa Volgaan liittyvän Vazuza-joen tekoallas peittää osia Smolenskin alueen koillisosista. Etelämpänä virtaava Ugra-joki on puolestaan yksi keskeisiä Volgan Oka-sivujoen haaroja.

Ilmasto on kohtalaisen mantereinen: kesät ovat melko lämpimiä (Smolenskin heinäkuun keskilämpötila 17–18&nbsp;°C) ja talvet kylmiä (tammikuun keskilämpötila &minus;8,5&nbsp;°C). Keskimääräinen sademäärä on 530–630&nbsp;mm vuodessa. 

## Väestö

Smolenskin alueen asukasluvun arvioitiin olevan vuoden 2010 väestönlaskennan mukaan 985&nbsp;4831, josta 72,7&nbsp;% (eli 716&nbsp;299) oli kaupunkilaisia (kaupunkien ja kaupunkimaisten taajamien asukkaita) ja 27,3&nbsp;% (269&nbsp;238) maaseudun asukkaita. Alueen väestö oli vähentynyt noin 5&nbsp;% vuoden 2005 alkuun verrattuna – tuolloin asukkaita oli ollut 1&nbsp;019&nbsp;000.

## Uskonto

Vuonna 2012 julkaistun laajan, Venäjän väestön uskonnollista vakaumusta kartoittaneen Arena-tutkimuksen mukaan Pihkovan alueen väestö jakautui uskonnollisen vakaumuksensa perusteella seuraavasti:
* 19&nbsp;% ortodokseja (Venäjän ortodoksinen kirkko),
* 45&nbsp;% jumalaan (tai korkeampaan voimaan) uskovia, muttei käytännössä tunnustanut mitään tiettyä uskontoa,
* 13&nbsp;% ateisteja, ei usko jumalaan,
* 7&nbsp;% kristittyjä, muttei ortodokseja, katolisia tai protestantteja,
* 3&nbsp;% ortodokseja, muttei kuulu Venäjän ortodoksiseen kirkkoon eikä ole vanhauskoisia,
* 2&nbsp;% vanhauskoisia,
* 1&nbsp;% luonnonvoimiin ja -jumaliin pohjautuvan perinneuskonnon kannattajia,
* <&nbsp;1&nbsp;% sunnilaisen islaminuskon kannattajia,
* <&nbsp;1&nbsp;% protestantteja (luterilaisia, baptisteja, evankelikalisteja, anglikaaneja),
* monia katolisia ja
* 1&nbsp;% jotain muita.

Smolenskin alueella Moskovan patriarkan alaiseen ortodoksisen kirkkoon kertoi kuuluvansa selvästi harvempi kuin Venäjällä keskimääräin (41&nbsp;%). Toisaalta jumalaan tai muuhun ylempään voimaan uskovia, mutta uskontoa harjoittamattomia oli alueella selvästi maan keskimääräistä tasoa (25&nbsp;%) enemmän.

## Hallinto ja suurimmat kaupungit

Smolenskin alue on yksi Venäjän federaation alueista (subjekti) ja sen pääkaupunki on Smolensk. Hallinnollisesti alue on jaettu 25&nbsp;piiriin ja kahteen kaupunkialueeseen (Smolensk ja Desnogorsk). Paikallishallinnon johdossa ovat kuvernööri ja alueduuma.

Smolenskin alueella on yhteensä yksitoista yli 10&nbsp;000&nbsp;asukkaan kaupunkia tai kaupunkityyppistä taajamaa. Näiden asukasluku selviää oheisesta taulukosta. Alueella on lisäksi viisi pienempää kaupunkia. Näiden kaikkien sijainti käy ilmi oheisesta kartasta. Kartassa hallinnollisesti suoraan Smolenskin alueen alaisuudessa olevat kaupungit on esitetty vahvennettuna; muut taajamat ovat piirihallinnon alaisia:

Lähde vuoden 2010 väkiluvulle:

## Talous

Smolenskin alue tuotti vuonna 2010 yhteensä  osuuden eli  koko Venäjän bruttokansantuotteesta. Jokaisen alueen asukkaan osuus BKT:stä oli keskimäärin  eli noin  tuona vuonna. Tämä oli  Venäjän keskiarvosta ( eli  henkeä kohti vuodessa).

Alueen tärkeimmät teollisuudenalat ovat koneenrakennus-, kemian-, kevyt- ja elintarviketeollisuus. Lisäksi on kivihiilen ja turpeen tuotantoa. Maatalous tuottaa viljaa, pellavaa, perunoita ja vihanneksia sekä lihaa ja maitoa.

Alueelta on rautatieyhteys Valko-Venäjälle ja Moskovaan.

## Lähteet

## Aiheesta muualla

* Smolenskin alueen ja sen piirien virallisten sivujen luettelo  
* Smolensk Region – general information, history, resources, economy, authorities, culture and art  Kommersant 
* Smolenskin alueen duuma  
* Forecan Tulevien päivien säätila Smolenskissa sekä täsmäsää ja -ennuste